सर्बेक्षक ते सर्वे कम्मा मझाटै सूचक इक कड़ी होंदा ऐ। ओह् सर्वेक्षक ते सर्वे कम्म दौनें च रावता पैदा करदा ऐ, यानी सर्वेक्षक गी समग्री दे नमूने दिन्दा ऐ। लोड़ मसूस होने उप्पर समग्री दर‌्हाई बी सकदा ऐ ते यथाशक्ति व्याख्या बी करदा ऐ। इस चाल्ली सर्वेक्षक ते सूचक दोऐ इक तकनीकी सरबन्ध दी डोरी च बज्झी जन्दें न। लोकसाहित्य जां भाशा-बोली कन्नै सरबन्धत सर्वे कम्मा च सबचक इक लाज़मी तत्व ऐ। असल च स्रवे कम्म सर्वेक्षक ते सूचक दौनें दे सैह‌्योग कन्नै तोड़ चढ़ी सकदा ऐ। हस्तलिखत ग्रन्थें दा सर्वे करदे होई भामें सूचक दी लोड़ नईं पौदी, पर इस समग्री दे ज्ञान आस्तै सूचक लाजमी होंदा ऐ। समग्री दे कन्नै-कन्नै ओह् समग्री दी व्याख्या-स्पश्टीकरण बी करदा ऐ ते सर्वेक्षक दा पूरा-पूरा साथ दिन्दा ऐ। इस लेई सर्वे कम्मा उप्पर अधारत शोध लेई सूचक दा जरूरी ते म्हतव आह‌्ला थाह‌्‌र ऐ।